
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του από 19.7.1991 Π. Δ/τος «Έγκριση μεταφοράς 
συντελεστή δόμησης ρυμοτομουμένου ακινήτου που βρίσκεται 


εντός του ρυμοτομικού σχεδίου του Δήμου Χαλανδρίου (Ν. Αττι¬ 
κής) και ταυτόχρονης πραγματοποίησης μέρους αυτής» (Δ' 552) 1 
Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου Δήμου Βρι- 
λησσίων (Ν. Αττικής).. 2 

ΑΠΟΦΑΣΕΙΣ 

Διατήρηση ανωνύμου οδού που βρίσκεται εντός οικοδομικού τετρα¬ 
γώνου του Σχεδίου Πόλης Ερμούπολης Ν. Σύρου. 3 

Αναγνώριση ως κύριας Κοινοτικής οδού, της οδού που συνδέει τον 
οικισμό Ατελιού Βάρης με τον επαρχιακό δρόμο Ερμούπολης - 
Άνω Μάννα - Βάρης Ν. Σύρου... 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Τροποποίηση του από 19.7.1991 Π. Δ/τος «Έγκριση μεταφοράς συ¬ 
ντελεστή δόμησης ρυμοτομουμένου ακινήτου που βρίσκεται εντός 
του ρυμοτομικού σχεδίου του Δήμου Χαλανδρίου (Ν. Αττικής) και 
ταυτόχρονης πραγματοποίησης μέρους αυτής» (Δ' 552) 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κλπ» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν.880/1979» (Α’ 138), όπως τροποποιήθηκε με το από 19.6.1987 
Π. Δ/γμα (Δ’ 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν.880/1979» (Α’ 154), 


όπως τροποποιήθηκε με το υπ’ αριθμόν 367/1987 Π. Δ/γμα (Α' 
163). 

4. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α’ 137). 

5. Την Υ 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β’ 702). 

6. Την 33437/9.4.1992 αίτηση του Μαρίνου Λάριου. 

7. Την 21/1991 γνωμοδότηση του Κεντρικού Συμβουλίου Χωροτα¬ 
ξίας, Οικισμού και Περιβάλλοντος. 

8. Τις 27431/5.3.1991 και 28353/1.4.1991 αποφάσεις του 
Υπουργού Περιβάλλοντος, Χωροταξίας και Δημοσίων Έργων, με πρό¬ 
ταση του Υφυπουργού Περιβάλλοντος, Χωροταξίας και Δημ. Έργων, 
αποφασίζουμε: 

Άρθρο 1 

Τα εδάφια β και δ της παρ. 3 του άρθρου 4 του από 19.7.1991 Π. 
Δ/τος «Έγκριση μεταφοράς συντελεστή δόμησης ρυμοτομουμένου ακι¬ 
νήτου που βρίσκεται εντός του ρυμοτομικού σχεδίου του Δήμου Χαλαν¬ 
δρίου (Ν. Αττικής) και ταυτόχρονης πραγματοποίησης μέρους αυτής» 
(Δ. 552) Αντικαθίστανται ως εξής: 

«β) Συντελεστής δόμησης: 0,9438. 

δ) Μέγιστο επιτρεπόμενο ύψος του ανεγερθησομένου κτιρίου: δέκα 
πέντε μέτρα και εβδομήντα εκατοστά του μέτρου (15,70 μ.)». 

Άρθρο 2. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντοςς διατάγμα¬ 
τος. 

Μύκονος, 12 Αυγούστου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


( 2 ) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου Δήμου Βριλησσίων (Ν. 

Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανώτατου ορίου συντελεστού δομήσεως κλπ» (Α* 58). 

2. Τις διατάξεις του Π. Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν.880/1979» (Α’ 138), όπως τροποποιήθηκε με το από 19.6.1987 
Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν.880/1979» (Α’ 154) 
όπως τροποποιήθηκε με το υπ’ αριθμόν 367/1987 Π. Δ/γμα (Α' 
163). 

4. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α. 137). 

5. Την Τ 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων' Εργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Καταιγιάννη» (Β’ 702). 

6. Την 69963/4.11.1987 αίτηση της Ελένης Καρύδη. 

7. Τις 298/1989, 69/1990, 101/1990 και 614/1991 γνωμο¬ 
δοτήσεις του Κεντρικού Συμβουλίου Χωροταξίας, Οικισμού και Περι¬ 
βάλλοντος. 

8. Την 30579/17.1.1992 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης με πρόταση του Υφυπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς συντελεστή 
δόμησης, που εγκρίθηκε με το από 8.6.1991 Π. Δ/γμα (Δ’ 303) από 
το βαρυνόμενο ακίνητο, που βρίσκεται εντός του ρυμοτομικού σχεδίου 
του Δήμου Καρδίτσας (Ν. Καρδίτσας) και επί των οδών Γαμβέττα, Δ. 
Εμμανουήλ, Βενιζέλου και Δ. Αάππα, για το οποίο έχει εκδοθεί ο 297/ 
1988 σχετικός τίτλος δικαιώματος μεταφοράς συντελεστή δόμησης στο 
όνομα της Ελένης Καρύδη σε άλλο ακίνητο (ωφελούμενο) που βρίσκεται 
εντός του ρυμοτομικού σχεδίου του Δήμου Βριλησσίων (Ν. Αττικής) και 
επί της οδού Μαινάλου φερόμενο ως ιδιοκτησία της Ελένης Καρύδη, 
όπως το ωφελούμενο ακίνητο φαίνεται με στοιχεία Α, Β, Γ, Δ, Α στο 


σχετικό πρωτότυπο διάγραμμα σε κλίμακα 1:200, που θεωρήθηκε από 
τον Προϊστάμενο της Διεύθυνσης Τοπογραφικών Εφαρμογών με την 
74155/1992 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 65,11 τ.μ., που αντιστοιχεί σε 114,00 τ.μ. του 
βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά την μετα¬ 
φορά είναι τα εξής: 

α) Εμβαδόν οικοπέδου: 270,77 τ.μ. 

β) Ποσοστό κάλυψης: 66,49%. 

γ) Συντελεστής δόμησης: 1,24. 

δ) Μέγιστο επιτρεπόμενο ύψος του ανεγερθησομένου κτιρίου: οκτώ 
και μισό μέτρα (8,50 μ.) το οποίο προσαυξάνεται δύο μέτρα (2,00 μ.) σε 
περίπτωση κατασκευής στέγης. 

ε) Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:50, που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 74155/1992 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2. 

Εγκρίνεται η χορήγηση νέου τίτλου δικαιώματος μεταφοράς συντε¬ 
λεστή δόμησης σε αντικατάσταση του 297/1989 τίτλου, στο όνομα της 
Ελένης Καρύδη για το υπολειπόμενο και μη χρησιμοποιηθέν εμβαδόν 
67,00 τ.μ. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημσοσίων Έρ¬ 
γων αναθέτουμε τη δημοσίευση και εκτέλεση του παρόντος διατάγμα¬ 
τος. 

Μύκονος, 12 Αυγούστου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

, Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 




ΠΡΑΓΜΑΤΟΠΟΙΟΥΜΕΝΗ ΚΑΛΥΨΗ 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

ΑΠΟΦΑΣΕΙΣ 

Αριθ. ΤΠ 1388 (3) 

Διατήρηση ανωνύμου οδού που βρίσκεται εντός οικοδομικού τετραγώ¬ 
νου του Σχεδίου Πόλης Ερμούπολης Ν. Σύρου. 

Η ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Το Ν 3200/55 «περί Διοικητικής Αποκέντρωσης» σε συνδυασμό 
με το Ν.Δ. 532/70, Β.Δ. 712/70, Ν.Δ. 950/72, 291/73. 

2. Τις διατάξεις του Ν. 1032/1980 «περί συστάσεως του Υ.Χ.Ο.Π. 

3. Την κοινή απόφαση των Υπουργών Προεδρίας της Κυβέρνησης 
και Χωροταξίας Οικισμού χαι Περιβάλλοντος με θέμα «Κωδικοποίηση, 
Τροποποίηση και Συμπλήρωση συλλογικών οργάνων Γνωμοδοτικής 
χαι Αποφασιστιχής αρμοδιότητας Υπουργείου Χωροταξίας, Οικισμού 
και Περιβάλλοντος σε κείμενο εννιαίο» (υπ’ αρ. 75724/1151 ΦΕΚ 
767/83). 

4. Τις διατάξεις του άρθρου 20 του Ν.Δ. 17.7.23 περί σχεδίων πό- 
λεων κ.λπ. 

5. Την Ε. 20014/34/77 σχετικά με ιδιωτιχές οδούς που προϋπάρ¬ 
χουν του 1923. 

6. Την γνώμη του Συμβουλίου Χωροταξίας, Οιχισμού χαι Περιβάλ¬ 


λοντος του Νομού που διατυπώθηκε στην 3η Συνεδρίαση της 
14.7.1992 Πράξης 34ης, αποφασίζουμε: 

Διατηρούμε την Ανώνυμο μη εγκεκριμένη οδό που βρίσχεται εντός 
οικοδομικού τετραγώνου στην περιοχή της Μεταμόρφωσης χαι η οποία 
αρχίζει από μεν την οδό Αμφιτρίτης από τις ιδιοκτησίες (1) κληρονόμων 
Νικολάου Καλαβρέζου χαι (8) πρώην Κώστα Ξεπατεράκη από δε την 
οδό Θήρας από τις υπ’ αρ. (5) πρώην Καβουρίδη χαι (11) Αγνώστου ως 
προϋφισταμένης τους 1923. 

Για τα οικόπεδα δε που έχουν πρόσωπο στην οδό αυτή ισχύουν οι δια¬ 
τάξεις που ισχύουν για τις εγκεκριμένες οδούς του Ρυμοτομικού Σχε¬ 
δίου Ερμούπολης. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ερμούπολη, 21 Αυγούστου 1992 

Η Νομάρχης 
ΚΑΤΕΡΙΝΑ Γ1ΑΒΑΣΗ 

Αριθ. ΤΠ 3377 (4) 

Αναγνώριση ως κύριας Κοινοτικής οδού, της οδού που συνδέει τον οικι¬ 
σμό Ατελιού Βάρης με τον επαρχιακό δρόμο Ερμούπολης - Άνω 

Μάννα - Βάρης Ν. Σύρου. 

Η ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Το Ν 3200/55 «περί Διοικητικής Αποκέντρωσης» σε συνδυασμό 
με το Ν.Δ. 532/70, Β.Δ. 712/70, Ν.Δ. 950/72, 29/73. 

2. Τις διατάξεις του Ν.Δ. 17.7.23 περί σχεδίων πόλεων κ.λπ. 

3. Τις διατάξεις του Π.Δ. 24.5.85 (ΦΕΚ 270Δ/85) και ειδικότερα 
το άρθρο 1 «Αναγνώριση των οδών αυτών γίνεται με απόφαση του οι¬ 
κείου Νομάρχη μετά από γνώμη του Σ.Χ.Ο.Π. του Νομού. 

4. Την υπ’ αρ. 10/87 Απόφαση του Κοινοτικού Συμβούλου Βάρης 
με θέμα χαρακτηρισμός δικτύου δρόμων κοινότητας Βάρης. 

5. Την ομόφωνη γνώμη του Σ.Χ.Ο.Π. του Νομού Κυκλάδων που 
διατυπώθηκε στη συνεδρίαση της 18.8.92 και στην πράξη 51/92, 
αποφασίζουμε: 

Αναγνωρίζουμε ως κύρια κοινοτική οδό στην οποία έχουν εφαρμογή 
οι οικείες διατάξεις του άρθρου 1 του Π.Δ. 24.5.85 (ΦΕΚ 270Δ/85), 
την οδό που συνδέει τον οικισμό Ατελιού Βάρης με τον παλιό επαρχιακό 


δρόμο Ερμούπολης - Άνω Μάννα - Βάρης (οδός Γ), η οποία διέρχεται 
από τα εξής σημεία: 

1. Αρχίζει από την διασταύρωση με δρομίσκο και μεταξύ των ιδιο¬ 
κτησιών Γεωργίου Βαρθαλίτη και Θεόδωρου Θεοδώρου. 

2. Διασταύρωση με δρομίσκο και μεταξύ των ιδιοκτησιών Αντωνίου 
Κάπελλα και Μαρίας Κάπελλα. 

3. Διασταύρωση με δρομίσκο και μεταξύ των ιδιοκτησιών Αντωνίας 
Α. Βαρθαλίτη και Μιχαήλ I. Ρούσσου. 

4. Διασταύρωση με δρομίσκους και μεταξύ των ιδιοκτησιών Αντω¬ 
νίου Κ. Ρούσσου και κληρ. Στεφάνου Βουτσίνου. 

5. Καταλήγει στη διασταύρωση με τον παλιό επαρχιακό Ερμούπολης 
- Άνω Μάννα - Βάρης και μεταξύ των ιδιοκτησιών Γεωργίου Σαργολό¬ 
γου και Μαρίας Κ. Ρούσσου. 

Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Ερμούπολη, 26 Αυγούστου 1992 

Η Νομάρχης 
ΚΑΤΕΡΙΝΑ ΓΙΑΒΑΣΗ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 



ΑΠΟ ΤΟ ΕβΝΙΚΟ ΤΥΠΟΓΡΑΦΕΙΟ 











